รอยยิ้ม สามารถทำนายอนาคตของชีวิตอต่งงานได้อย่างไร?
รายงานวิจัยล่าสุดในสหรัฐแนะนำว่า ถ้าใครอยากจะรู้ล่วงหน้าว่า ชีวิตการแต่งงานของตนเองจะราบรื่นหรือไม่ ให้ลองไปเปิดสมุดเก็บภาพเก่าๆ ของคู่
คุณผู้ฟังจำได้ไหมว่า เมื่อตอนสมัยยังเป็นเด็กหรือวัยรุ่นเวลาถ่ายรูปคุณชอบฉีกยิ้มกว้างๆ หรือนั่งเก็กหน้าขรึม หลายท่านอาจบอกว่า จำไม่ได้และถึงจำได้จะมีประโยชน์อะไรแต่รายงานวิจัยล่าสุดของมหาวิทยาลัย DePauw ในรัฐอินเดียน่าแนะนำให้ลองไปหาสมุดภาพเก่าๆหรือหนังสือรุ่นมาเปิดดูว่า รอยยิ้มของคุณในภาพนั้นพิมพ์ใจแค่ไหนเพราะนั่นอาจบ่งบอกถึงอนาคตของชีวิตคู่ได้แบบไม่ต้องพึ่งหมอดูเลย นักวิจัยเก็บข้อมูลเรื่องนี้ ด้วยการเปิดหนังสือรุ่นเก่าๆของกลุ่มตัวอย่าง แล้วจัดอันดับรอยยิ้มตั้งแต่ 1 ถึง 10 คือถ้ายิ้มกว้างหรือยิ้มสวยที่สุดก็จะได้คะแนน10 เต็ม ผลการวิจัยพบว่า 10% แรกของคนที่ได้คะแนนรอยยิ้มสูงที่สุดไม่มีการหย่าร้างในชีวิตแต่งงานเลย ในขณะที่ 10% ของคนที่ได้คะแนนต่ำสุดมีชีวิตแต่งงานล้มเหลวถึงเกือบ 1 ใน 4โดยนักวิจัยบอกว่าคะแนนดังกล่าวนั้นมาจากการฉีกยิ้มของกล้ามเนื้อ 2 ส่วนคือคือกล้ามเนื้อที่ดึงริมฝีปากขึ้นไป และกล้ามเนื้อที่สร้างรอยย่นรอบดวงตา อีกด้านหนึ่งนักวิจัยขอให้กลุ่มตัวอย่างที่อายุเกิน 65 ปี นำรูปวัยเด็กช่วงประมาณ 10ขวบมาให้ดู แล้วให้คะแนนลักษณะเดียวกัน พบว่ามีเพียง 11%ของกลุ่มที่ฉีกยิ้มกว้างที่สุดที่ผ่านการหย่าร้างมาแล้วในขณะที่กลุ่มที่ปั้นหน้าขรึม มีชีวิตแต่งงานล้มเหลวถึง 31% ผลการวิจัยสรุปว่าคนที่ชอบทำหน้าบึ้งหรือไม่ชอบยิ้มเวลาถ่ายรูปตอนเด็กๆ หรือวัยรุ่นนั้นมีโอกาสหย่าร้างมากกว่าคนที่ชอบฉีกยิ้มถึง 5 เท่า ใครฟังเรื่องนี้แล้วอาจจะส่ายหัวไม่เชื่อแต่คุณ MatthewHertenstein นักจิตวิทยา และหัวหน้าคณะนักวิจัยเรื่องนี้พยายามยกเหตุผลว่าบางทีอาจเป็นเพราะรอยยิ้มนั้น สามารถแสดงถึงอุปนิสัยของแต่ละคน คนฉีกยิ้มกว้างอาจหมายถึงคนเปิดเผยไม่มีอะไรปิดบัง ซึ่งเป็นส่วนสำคัญของชีวิตคู่ หรือคนที่ชอบแจกยิ้ม อาจดึงดูดคนที่มองโลกในแง่ดีมีความสุขกับชีวิตให้มารู้จักกัน แต่งงานครองคู่กันอย่างยาวนาน ได้ง่ายกว่าคนหน้าบึ้งตึงก็เป็นได้หรืออาจเป็นเพราะคนยิ้มเก่งทำให้มีเพื่อนเยอะ และเพื่อนๆ ก็คือปัจจัยที่เกื้อหนุนชีวิตแต่งงานได้ดีเช่นกันอย่างไรก็ตาม นักวิจัยยังไม่สามารถระบุได้แน่ชัดว่าเป็นเพราะสาเหตุใดกันแน่ แต่ไม่ว่าจะเพราะอะไร นักจิตวิทยา Hertenstein ก็ให้ข้อคิดไว้ว่า คนที่แจกยิ้มบ่อยๆ ไม่ว่าจะในเวลาถ่ายรูปหรือเวลาปกติมีแนวโน้มที่จะเป็นคนที่มีความสุขกับชีวิตและรอยยิ้มสวยๆ และจริงใจนั้นเป็นพรที่จะทำให้คนรอบข้างมีความสุขไปด้วยแน่นอนไม่ว่าจะในอดีตหรือปัจจุบัน เรียกว่าเป็นการมอบความสุขข้ามกาลเวลาได้เลยทีเดียวและถึงแม้เมื่อไปดูรูปในวัยเยาว์ของคู่ครองแล้ว เขาหรือเธอจะไม่ได้ฉีกยิ้มถึงใบหูแต่ถ้าลองได้เริ่มยิ้มแย้มให้กันตั้งแต่วันนี้แล้ว ชีวิตครอบครัวที่ประสบความสำเร็จก็คงไม่ไกลเกินเอื้อมโดยไม่ต้องพึ่งงานวิจัยรูปถ่ายเก่าๆ หรือหมอดูแม่นๆ ที่ไหนเลยล่ะครับ ไม่เชื่ออย่าลบหลู่